Video predavanje: 


https://www.voutube.com/watch? 
v=cmNNYqE PCE&feature=voutu.be&fbclid=lwAR2CsN iVdtY- 

gicbXpWbHXFdYu7pr3aV-H44BRZoBAwWl6NaU6UrhYulWM 

Transkript predavanja na temu: 

KAKO PREPOZNATI I ZNATI KO JE ALIM, ŠEJH ILI UČEN - DR. ZIJAD 

LJAKIĆ 

Kada govorimo o šejhovima i ko su šejhovi jednom za sva vremena trebamo to 
rasčistiti kod sebe. Nije šejh onaj ko može što više Ijudi okupiti oko sebe, što je 
više okupio, e kaže svaka mu čast. Onaj i onaj kad dođe, kad se najavi njegovo 
predavanje ne može se ući u prostoriju. Hajde ti kaže napuni! Ko eto, ti ne možeš 
napuniti ti si slabo učen. A da znate u arapskom svijetu najveći učenjaci, da ne 
navodim po imenima, lično ja sam ih vidio i bio kod njih, najmanje je kod njih 
prisutno kad drže predavanje, šejhovih komentara. Ne može to svako izdržati, 
traženje znanja kako treba. Nije mjerilo mnoštvo Ijudi koji te slijede i slušaju da si 
na hakku - istini. Kao što nije mjerilo ni slatkorječivost govora i uspješnost u 
retorici. Onaj ko zna lijepo pričati, ko zna dobro vaziti ko se dobro razmaše 
rukama, ko zna dobre viceve ispričati, dobre šale. Eh, on je kaže svaka mu čast, a 
jest ga dobro rekao. Šta je rekao, je li ispravno, nije ispravno, to uopće nije bitno. 
Bitno je da je prvukao našu pažnju da smo blehnuli, kimnuli i idemo dalje. Takvo 
ponašanje zaista ukazuje da mi još uvijek neke osnovne stvari nismo shvatili. 

Ko je onaj od koga se može uzimati šerijatsko znanje? O toj temi je pisao veliki 
učenjak ovog ummeta imam Šatibi u svojoj knjizi iz usuli-fikha, i jako je teška 
knjiga. Čak neki pretjeruju i kažu za tu knjigu da je ne može čitati osim onaj koji 
završi doktorat iz fikha ili usuli-fikha. Što je malo pretjerano, ali ima toga, zaista je 
teška. Međutim, ono što nas ovdje interesuje je to da je on na samom početku 
knjige pisao o tome kako se uzima znanje i od koga se uzima. Pa je napisao da je 
najkorisniji način stjecanja - uzimanja šerijatskog znanja da se ono uzima od onih 
koji ga imaju. Koji su ti koji imaju šerijatsko znanje? Kako ih prepoznati? Znači, 





šerijatsko znanje se uzima od učenjaka koji su ehli - koji su u toj oblasti stručnjaci. 
Ko su oni? Pa je naveo šta je dokaz za to da islamsko šerijatsko znanje uzimamo 
od učenjaka. Orijentalisti su se bunili, razgovarali s nekim islamskim učenjacima u 
skorije vrijeme, pa su se bunili, kažu vi ste malo netolerantni muslimani. Što? 
Kažu, vi samo priznajete da se tumačenje islama uzima od vas, od vaših učenjaka. 
Vi nećete da priznajete neka naša tumačenja, nas orijentalista, i to vam nikako ne 
možemo prihvatiti. Znači, morate biti širi, tolerantniji i kad i mi nešto tumačimo o 
islamu (a kjafiri - orijentalisti) da to može biti tako. A ne samo uzimate od svojih. 

Dakle, dokaz da se šerijatsko znanje uzima od učenih je poznati hadis (muttefekun 
alejhi), rekao je Poslanik sallallahu alejhi ve sellem: „Zaista Allah neće uzimati 
znanje tako što će ga oduzimati od Ijudi, nego Allah će uzimati znanje sa smrću 
učenjaka..." (uzimati će se znanje smrću učenjaka). Kako je ovo dokaz za ovu 
mes'elu o kojoj mi pričamo? Sa te strane što je znanje vraćeno na učenjake. 
Znanje je kod učenjaka. Kaže imam Šatibi: ovo znači da su učenjaci oni koji imaju 
šerijatsko znanje, Ijudi koji su ključ tog znanja. Kad umre čovjek učenjak otišlo je 
znanje. Znači, znanje nije rašireno tek tako među sve muslimane nego kod učenih 
Ijudi je znanje. Nakon što je naveo šartove učenjaka, kaže imam Šatibi: „nije šart 
da učenjak ne smije pogriješiti, to nije šart da bi neko bio alim." Učenjak može 
pogriješiti, zato što je znanje ogromno, veliko. Znanje je more, što ga više učiš 
saznaješ da manje znaš. Znaju to oni koji su uspjeli u ovoj oblasti. Također, kaže 
Šatibi: „То ako neki alim u nečemu pogriješi (kako mi znamo da je pogriješio, tako 
što učeni upozori na njegovu grešku, ne na njegovu ličnost nego na grešku gdje je 
pogriješio) to ne umanjuje činjenicu da je on alim. Ne spušta ga na niži nivo niti ga 
to čini da ne može biti imam ovog ummeta." Nema učenjaka a da nije pogriješio, 
pa čak i Ibn Tejmije i Ibn Kajjim koje mi često navodimo. I zaista neki Ijudi 
pretjeruju i kažu ako je rekao Ibn Tejmije to je završeno. To nije tako. Slijedimo 
Kur'an i Sunnet i učenjake koji potrefe Kur'an i Sunnet, i takva nam treba biti 
osobina. Ne slijedimo Ijude nego istinu. Ne prepoznajemo Islam po Ijudima nego 
po istini. Na osnovu istine znamo da su ti Ijudi učeni i zato ih slijedimo. 

Najbitnije je napomenuti kako da prepoznamo koji su znaci da je neko učen? Ako 
smo uvjereni da nam google, facebook - internet ne može biti šejh, ne možemo 
šerijatsko znanje od njih uzimati, jer ne znamo šta je pozadina toga. Ko je nešto 



rekao, ne možemo provjeriti nemamo znanja, ne znamo na koje se knjige vraća, 
jel to ispravno, možda je slagao, izmislio ovo ili ono. Ne možemo na tome 
zasnivati svoje znanje. Najvrijednije što imamo na internetu je da ako znamo za 
neke pouzdane učenjake da imaju sigurno šerijatsko znanje, odemo na njihove 
internet stranice ili ono što se od njih plasira - prenosi i tako dalje. I to uzimamo i 
slušamo od vjere. A uzimati sa svakog mjesta, ko god šta napiše, komentariše, ko 
god šta dodaje. To vodi do toga da smo upali u smiješne stvari, da imamo skupine 
koji stavljaju u eter zagorjele šije - rafidije, i njemu tom što to objavljuje se sviđa 
nešto što dotični od šija - rafidija priča i on to stavlja na svoju stranicu. Drugi 
otišao u drugu krajnost i postavio klip od onog koji je otišao daleko u tekfiru, pa i 
njeg stavlja. Pa onda o sufizmu. To je smiješno. To ukazuje da ovi nemaju pojma. 

Koji su znaci, kako da prepoznamo ko je učen, od koga uzimati znanje? Imam 
Šatibi je naveo tri znaka i oni su jako bitni i kad bi samo ovo zapamtili sa ovog 
predavanja to bi nam puno značilo, i otišli bi sa velikim znanjem i puno bi sebi 
olakšali u životu. 

1. ) Prvi znak učenog čovjeka je da je učenjak onaj koji radi po onome što zna. Ne 
može biti učenjak onaj koji jedno priča, jedno je naučio, a u praksi drugo radi. Za 
takvog možemo reći samo da je sakupio informacije, ima diplome, nije on 
učenjak. Da ima titule doktora, magistra koliko hoćete, on ako ne radi po onom 
što je učio, nije on učenjak. I to ako je učio ispravno, a ako je učio nakaradno, 
pogrešno, onda su to tmine iznad tmina. Učenjak je onaj koji radi u praksi po 
onom što je naučio, i on zaslužuje da se od njeg uzima znanje. On zaslužuje da se 
slijedi u onome u što poziva. Oko ovog prvog znaka učenjaka nema razilaženja 
među islamskim učenjacima. Učenjak koji ne radi po onom što zna je poput drveta 
koje nema plodove, koje ne rađa. Od tog drveta nema koristi. 

2. ) Drugi znak učenog čovjeka je da bude od onih koji se odgajao i učio kod 
šejhova u tom znanju u čemu je postao kompetentan. Znači, da je znonje uzeo od 
šejho. Kakvog šejha? Od poznatih, pouzdanih, provjerenih učenjaka koji su poznati 
u ummetu. Od živućih pravih učenjaka od krvi i mesa. Šta je dokaz za ovo? Dokaz 
je praksa ashaba, tabiina i tabi-tabiina. Ashabi su uzeli znanje lično od Poslanika 
sallallahu alejhi ve sellem. Slušali ga, ono što je radio, govorio, potvrdio, 



zanegirao, sve su uzeli od Poslanika sallallahu alejhi ve sellem. Tako su uzeli 
znanje. Tabiini su isto to radili od ashaba, išli tražili znanje od ashaba, cijelo 
vrijeme se družili s njima, dok nisu uzeli znanje. Lično sjedili kod njih, slušali, 
nažuljali koljena što bi se kod nas reklo. Tabi-tabiini su uzeli znanje od tabiina. I 
kaže imam Šatibi: „То je sunnet ovog ummeta da se šerijatsko znanje uzima od 
učenih." Kad kažemo učenih ne mislimo na knjige nego kod učenih Ijudi. Lično se 
dođe kod njih i sjedi i sluša, pita i stiče i uči znanje. Imam Šatibi kaže: „Dovoljno je 
za ispravnost ovog šarta (znaka) to da nećete naći alima - učenjaka u ovom 
ummetu koji je postao poznat da je učen a da nije uzeo svoje znanje od drugih 
učenjaka." Nađite mi učenjaka koji je učen a da nije uzeo znanje od drugih 
učenjaka. Išao kod njih, slušao, tražio znanje i tako dalje. I to ne kod jednog 
učenjaka da je išao i učio, nego kod stotine učenjaka od kojih je uzimao znanje. I 
obrnuto ovome, kaže Šatibi: „Nećete naći sektu, skupinu, da je zalutala u ovom 
ummetu i one koji ih predvode a da nisu bili oprečni ovom pravilu." Kojem? Oni 
koji ih predvode u toj sekti, koji im tumače vjeru nisu uzeli znunje od šejhova. 
Allahu ekber! Imam Šatibi je ovo govorio, kad je on živio, koje godine? Kao da je 
sa nama ovdje sada. Sekte i one koji su predvodili sekte, nakaradna tumačenja, 
bilo koje odstupanje, vraća se na Ijude koji te sekte poveli u odstupili u tome. Ljudi 
koji nemaju šerijatskog znanja i nisu uzeli svoje znanje i tumačenje od učenih Ijudi. 
Ovo kod nas u praksi što imamo devijacije u jednu i u drugu stranu, naći ćete Ijude 
koji pričaju o vjeri a ne možeš mu naći učenog čovjeka, pravog učenog čovjeka da 
je sjedio kod njega. Pa makar takav i završio fakultet ili više od toga. A ako je takav 
i sjedio kod nekog učenjaka postavlja se pitanje jel se uopšte okoristio i što je išao 
kod njega. I zaista je ovo hakk - istina i ovo je krupna i vrijedna stvar. I velika je 
fajda - korist da ovo znamo i po čemu možemo prepoznati ko je u pravu ko nije u 
pravu kad neko kaže ove daije su sve iste, ja ih sve volim, svi su mi fini, svi oni 
pozivaju na Kur'an i Sunnet. I to je njemu argument. Jadnik ne zna da i sufije 
pozivaju na Kur'an i Sunnet. Ne samo da pozivaju nego kažu Poslanik sallallahu 
alejhi ve sellem je bio najveći sufija, samo se nije htio nazvati sufija, bolje je da se 
zove Poslanik. Ne samo to, kažu ashabi su bili sufije, nisu se htjeli nazvati sufijama 
zato što je bolji naziv ashab - prijatelj Poslanika. Tabiini isto. Tek poslije njih su 
došli oni koji su sebe nazvali sufijama. Neko i nasjedne na tu priču. Ne zaboravite 



sve sekte se pozivaju na Kur'an i Sunnet, i nemojte da kažete pa čekaj, ko je onda 
u pravu ako se svi pozivaju. 

3.) Treći znak (šart) učenog čovjeka je to da se nouči i ponaša po edebu učenjaka 
kod kojeg je učio. Dokaz za to je kao što su ashabi slijedili Poslanika sallallahu 
alejhi ve sellem na onome na čemu je bio, u detalje, čak u detalje! Ako je Poslanik 
sallallahu alejhi u toku namaza skinuo svoju obuću, i oni svi skidaju iza njega 
obuću. Kad su završili namaz Poslanik sallallahu alejhi ve sellem ih pita što su 
skinuli obuću, pa kažu vidjeli tebe i ti skinuo obuću. Pa kaže im Poslanik sallallahu 
alejhi ve sellem ja sam skinuo obuću zato što me Džibril obavijestio da ima na njoj 
prljavštine - nečistoće. Znači, do te mjere su ga slijedili. E tako i onaj koji je učen, 
od onih učenih od kojih je učio uzeo je od njih edeb. Uzeo je njihov način života, 
slijedi ih u njihovom stilu i načinu života. I učeni se prepoznaju po svojoj 
skrušenosti, poniznosti, ibadetima, po svojoj pristupačnosti, a ne po oholosti i 
drskosti i nepristupačnosti. I tome da ne znaju za Ijude, za obične muslimane, da 
nemaju vremena za njih. Lično sam sreo (šejh Zijad) najučenije u ovom ummetu, 
možeš mu doći kad hoćeš, i prići kad hoćeš, sjesti sa njim razgovarati i tako dalje. 
Osim ako je nekim poslom zauzet. 

Ove tri stvari jako su bitne i ako bi sa ovog predavanja otišli samo sa ovom fajdom 
- koristi znajte da ste otišli sa velikim znanjem. A to je da učene među nama 
prepoznajemo po tome: 1.) Da ono što znaju primjenjuju u praksi i 2.) da su svoje 
znanje uzeli od poznatih učenih Ijudi. 

Pitajte ih, raspitajte se, gdje si učio, kod koga si učio, otkud ti to što pričaš iz kojih 
knjiga, otkud znam da je to ispravno...? To su vrlo bitna pitanja. To nam je ustvari 
alamet (znak) gdje je i na čemu ta osoba. Ne može se preko noći, tako rodio se i 
učen i gotovo. Odjedanput postao učen, zanijetio da postane učen i sutra učen. To 
samo u crtanim filmovima ima. Nema to. Zna se znači da je otišao kod učenih, 
sjedio učio. I ovdje isto neko od vas kada nešto priča o vjeri, pa kad te neko upita 
odakle tebi to, ko je rekao da je to tako, šta ćeš ti reći? Pročitao na internetu, jel. 
Šejh google, facebook. Ne. Najviše što možeš reći je ja sam pročitao u toj i toj 
knjizi i rekao taj i taj učenjak. Ja sam čuo od tog i tog daije da je tako protumačio, 
a taj daija je poznat da ne priča tek tako iz have. 



Najveći učenjak u Saudijskoj Arabiji koji je bio rezultat ovih mnogih šejhova koje 
imamo u arapskom svijetu, Muhammed Ibn Ibrahim, njegova velika karakteristika 
je bila u tome da nikad nije odgovarao Ijudima direktno - odmah. On kaže, znam 
odgovor ali ću provjeriti, dođi sutra pa ću ti reći. Pa se vrati pa ispita i tako 
apsolvira mes'elu. lako je zna. Na takav je način svoje znanje širio toliko da bude 
precizan i pedantan. 

Ostaje nam još jedan dodatak na ovo, a to je načini uzimanja znanja od učenih. 
Imam Šatibi navodi dva načina: 

1. ) Prvi način je da odeš kod učenih, sjediš i učiš. To je traženje šerijatskog znanja 
kao što smo mi sada na ovom predavanju. Sjedimo, slušamo, razgovaramo i 
pitamo učenog. To je osnovni način. Ovdje treba pojasniti jednu stvar koja možda 
mnoge obmane. A to je da on misli da može učiti i vraćati se na knjige. I tu je 
velika greška. Lično sam čuo kako mnogi kažu nema potrebe da ja dolazim i gubim 
vrijeme, trošim gorivo, mogu slušati predavanje (snimljeno ili uživo preko 
interneta isl.), ili otvorim knjigu, dovoljno sam pametan i inteligentan. Preneseno 
je sve što su učenjaci rekli, znam šta su četiri mezheba rekli. Bitno je samo da je 
prevedeno na naš jezik... Mnogi se obmanu u ovome. Kako? Da misli da mu knjiga 
može biti šejh, da uzima znanje iz knjiga. Dakle, ovo je prvi način, da slušaš šejha - 
učenog uživo ili preko video ili audio predavanja i učiš. A to što ti slušaš ne znači 
da ti to znaš. To što si čuo ne znači da si ispravno razumio i da to znaš. Znači, to se 
treba provjeriti. Trebaš sa šejhom lično razgovarati, da bi ti šejh rekao jesi li 
ispravno razumio i možeš li dalje to znanje prenositi - pričati o tome.. 

2. ) Drugi način je da čitoš knjige koje su nopisoli učenjoci i što je od njih 
preneseno. Nema sumnje da je to korisna stvar. Danas umjesto knjiga mnoge 
stvari možete naći na internetu, ali da se zna od kojeg učenjaka i da je pouzdano 
da je to od njega napisano. Ovo je način uzimanja znanja ali pod dva šarto - 
uslova: 

a) Prvi šart je da ti rozumiješ to znanje koje čitaš. Pod to razumijevanje prije svega 
ulazi terminologijo, šta koji termin znači. Da se ne bi provaljivali. Nije dovoljno da 
naučiš arapski jezik i kažeš ja se sada mogu vraćati na knjige. Moraš poznavati 
terminologiju te naučne oblasti. Zato akidetske knjige nije ispravno da prevodi 



neko ko nije izučavao akidu, bilo kod šejhova ili na fakultetima. I tako i u drugim 
oblastima (hadis isl). Ova stvar, da ima razumijevanje tog znanja koje čita se opet 
vraća na učene. Kako ćemo razumjeti znanje? Pa tako što će nam učeni pojasniti. 
Znanje koje imamo u knjigama možemo ga razumjeti tek kad nam ga učeni 
pojasne. Tek nam je tad jasno ono što smo pročitali u knjigama. Ako ti učeni to ne 
pojasni ti ćeš to pogrešno razumjeti. I zato imamo belaja kod nas da oni koji su 
uzimali znanje iz knjiga došli su nam sa velikim belajima, sa velikim nakaradnim 
tumačenjima. Prvo, ne zna na koje se knjige treba vratiti, koje su knjige ispravne, 
koji su učenjaci ispravni, koja su tumačenja tefsira i hadisa ispravna. Nego sve što 
mu je došlo pod ruku on je to čitao. I ono što je leglo njegovom srcu, duši, 
temperamentu on je to prihvatio, a ono što nije leglo on je to kako kaže nabio 
nogom. I onda počne da priča o islamu i da tumači mes'ele. U ovom kontekstu je 
poznato ono što se prenosi od učenjaka: „Bilo je znanje u prsima Ijudi (kod 
ashaba, tabiina, tabi-tabiina, u početku se znanje nije zapisivalo, tek poslije se 
zapisivalo kada dolaze učenjaci četiri mezheba onda se to bilježi detaljno), zatim je 
znanje premješteno u knjige iz svih oblasti. Ključevi tih knjiga su u rukama 
učenjaka Ne možeš razumjeti te knjige dok ti ih učeni ne pojasni. Ako budeš sam 
čitao i tumačio ti ćeš doći sa svačim. Svašta možeš razumjeti, a sve zavisi od tvog 
prethodnog razumijevanja nekih mes'ela. 

b) Drugi šart kod vraćanja na knjige, uzimanja znanja iz knjiga, je to da se čovjek 
vraća na knjige pouzdanih učenjaka. Znači, da bi se neko vratio na knjigu on mora 
znati koja je knjiga ispravna, koje su knjige tefsira ispravne. U kojim knjigama ima 
nešto sporno, i šta je to što je sporno u tim knjigama. Kad se pozivamo na sunnet i 
držanje sunneta vrlo je bitno da znamo da je sunnet ono što je tačno precizno 
prokomentarisano od strane poznatih i pouzdanih učenjaka. Dokaz za ovo je hadis 
(muttefekun alejhi): „Najbolja generacija je moja generacija, zatim ona poslije nje, 
zatim ona poslije nje..." Šta to znači? To znači da generacije koje dolaze poslije 
njih sve su slabije i slabije do današnjih generacija. Najbolje i najispravnije znanje 
je ono koje dolazi poslije Poslanika sallallahu alejhi ve sellem, od ashaba, tabiina, 
tabi-tabiina pa nadalje. Zašto? Zato što su oni bili najbliži objavi i najbolje su mogli 
razumjeti. I ono što je od njih preneseno je veliko znanje i u tome je nur i svjetlo. I 
zato se mi s ponosom vraćamo i kažemo da smo na akidi selefa a to su prve tri 



generacije. Vraćamo se i u akidi i u fikhu na izvorni Islam, onaj koji je bio na 
početku. Ono što nije bila vjera kod njih nezamislivo je da bude danas vjera. Ako 
oni neke ibadete nisu radili kako ćemo ih mi raditi? Ispade da smo mi bolji od njih 
u razumijevanju islama i u praksi, a to je nemoguće. 

Zaključak na kraju je da bi se sačuvali od ovih šubhi (sumnji) kojima se izlažemo na 
internetu, način je sljedeći. Ili da steknemo toliko dovoljno šerijatskog znanja iz 
akide da bi mogli nešto čitati što je oprečno i pogrešno tumačenje islama. A to je 
jako teško. Treba tu puno vremena, znoja i truda da bi stekli to znanje. Drugi način 
je hadis: ,,od vjere je da pobjegneš od fitne", ono što je za tebe fitna, ostavi to na 
stranu, ne idi tome u susret. Nemoj ići onome što ti može pokvariti vjeru, što te 
može upropastiti. I zato je došlo u šerijatu poznato pravilo: „zatvaranje puteva 
koji vode u fesad i haram." Ako će te nešto odvesti u fesad i haram kloni se tog 
puta, ostavi to. 



